**Gyakornoki felhívás**

**Légy szakmai gyakornok/önkéntes a Magyar Curling Szövetségnél!**

A Magyar Curling Szövetséghez önkénteseket keresünk, akár tapasztalatszerezés céljából, akár a szakmai gyakorlat eltöltésére!

**Pozíció:**Gyakornok/Önkéntes

**Helyszín:**Budapest (X-XI. kerület) és otthoni feladatok

**Időtartam:***megállapodás szerint*: Szakmai gyakorlat esetén az általános elvárás a min. 12 hét.
A gyakorlati időt követően megállapodás szerint, ellentételezés fejében létrejöhet a további együttműködés.

**Szövetségről:** A curling egy Magyarországon dinamikusan fejlődő téli sportág.
Kiemelt szakágunknak a vegyes-páros számít, melyben már kétszeres világbajnokok vagyunk.
**2018**-tól a téli olimpia programjában is jelen leszünk. Megfelelő színvonal és pontosság fenntartása érdekében keresünk most lelkes és fiatal új munkatársakat!

**Kezdés:**2017. szeptember

**Csatlakozz Te is, amennyiben:**

* egy fiatal és dinamikus csapathoz szeretnél tartozni;
* felsőfokú tanulmányokat folytatsz nappali vagy levelező tagozaton;
* minimum alapfokú számítógépes ismeretekkel rendelkezel (word, excel, power point);
* megbízhatóság, alaposság és jó kommunikációs készség jellemez;
* angol nyelvtudás és B kategóriájú jogosítvány előnyt jelent!

**Főbb munkafeladatok:**

* Határozatok jegyzékének vezetése;
* Árajánlatok bekérése (rendezvény helység, étkezés, eszközbeszerzés, logisztika);
* Alkalmankénti kis csomagok szállítása Budapesten belül (érmek, díjak, válogatott melegítők);
* Oklevelek szerkesztése;
* MCSZ rendezvények (bankettek, bajnokságok ünnepi köszöntések) meghirdetése Facebookon, ezekre a curling közösség meghívása;
* Események rendszeres fotózása, valamint a rendezvényeken, hazai és nemzetközi versenyeken készült fotókból galéria készítése az MCSZ Facebook oldalára.
* Weboldal fejlesztése – külföldi cikkek átvétele, dinamikus linkek;
* Sportág népszerűsítő események felkutatása.

**A jelentkezések feldolgozását követően a CV-ben megadott elérhetőségek valamelyikén kapsz értesítést. Az önéletrajzokat az alábbi e-mail címre, „szakmai gyakornok” tárgy megjelölésével küldhetitek el:**

Sövegjártó Petra / főtitkár

E-mail: office@huncurling.hu